П Р О Т О К О Л   № 25
от заседанието на Комисия ”Международна дейност” на ВСС,
проведено на 28.05.2014 г.

Днес, 28.05.2014 г., сряда, от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    	Магдалена Лазарова - отсъства
				Мария Кузманова - отсъства
                		Милка Итова 
			Михаил Кожарев

На заседанието на присъства експертният сътрудник на комисията: Христина Тодорова – директор на дирекция „Международна дейност”.

Д Н Е В Е Н   Р Е Д:

	1. ОТНОСНО: Писмо от Министъра на Външните работи с покана за участие в заседание на Националния координационен механизъм по правата на човека /НКМПЧ/, създаден с решение № 796/19.12.2013 г. на Министерския съвет на Република България, което ще се проведе на 30 май 2014 г., от 10.00 ч. до 12.00 ч., в сградата на МВР.

Комисия „Международна дейност”
Р Е Ш И:

1.1.	Приема за сведение писмото от Министъра на Външните работи.
1.2.	Определя лице за контакт от Администрацията на ВСС – Христина Тодорова – директор на дирекция „Международна дейност” в АВСС.
1.3.	Да се изпрати писмо по електронна поща до Министерство на Външните работи с молба за информация във връзка с предстоящата среща на 30 май 2014 г.

	2. ОТНОСНО: Информация от Драгомир Йорданов, директор на Националния институт на правосъдието, относно участие на г-жа Мария Кузманова – член на ВСС и на Управителния съвет на НИП в учебно посещение в рамките на проект „Повишаване капацитета на съдебната система и обучение по Европейската конвенция за защита правата на човека и основните свободи в Националния институт на правосъдието” за периода 26.05.2014 г. – 31.05.2014 г. в гр. Трондхайм и гр. Осло, Новергия и участие на г-жа Елка Атанасова – член на ВСС в работна среща „Надграждане в европейското съдебно обучение с добри практики” за периода 26 – 27 юни 2014 г. в гр. Брюксел, Белгия. 

Комисия „Международна дейност”
Р Е Ш И:

	2.1. Предлага на ВСС да приеме за сведение информацията от Драгомир Йорданов, директор на Националния институт на правосъдието, относно участие на г-жа Мария Кузманова – член на ВСС и на Управителния съвет на НИП в учебно посещение в рамките на проект „Повишаване капацитета на съдебната система и обучение по Европейската конвенция за защита правата на човека и основните свободи в Националния институт на правосъдието” за периода 26.05.2014 г. – 31.05.2014 г. в гр. Трондхайм и гр. Осло, Новергия.

	2.2. Да се внесе на заседание на ВСС решението на комисията по протокол № 24/22 май 2014 г. за определяне Елка Атанасова – член на ВСС за участие в работна среща „Надграждане в европейското съдебно обучение с добри практики” за периода 26 – 27 юни 2014 г. в гр. Брюксел, Белгия 
Предложението ще бъде внесено в заседание на ВСС на 29.05.2014 г.

3. ОТНОСНО: Писмо от Зинаида Златанова – Заместник-министър председател и министър на правосъдието, Ръководител на Програмния оператор, с покана за участие в заседанията на Комитета за сътрудничество по Програма BG14 „Изграждане на капацитет и сътрудничество в областта на съдебната власт” и BG15 „Корекционни услуги, включително без прилагане на мерки за задържане” на Норвежкия финансов механизъм 2009-2014 г.
		
		Комисия „Международна дейност”
					Р Е Ш И:

3.1. ПРЕДЛАГА на Висшия съдебен съвет да командирова Соня Найденова – Представляващ ВСС за участие в заседанията на Комитета за сътрудничество по Програма BG14 „Изграждане на капацитет и сътрудничество в областта на съдебната власт” и BG15 „Корекционни услуги, включително без прилагане на мерки за задържане” на Норвежкия финансов механизъм 2009-2014 г., в периода 24-25 юни 2014 г., в Осло, Кралство Норвегия.
3.2. Разходите за командироване, в периода 23-26 юни 2014 г., за самолетни билети, дневни и нощувки, медицинска застраховка, ще бъдат за сметка на бюджета за управление на програмите.
3.3. Изпраща решението на комисия „Бюджет и финанси” на ВСС, за сведение.
Предложението ще бъде внесено в заседание на ВСС на 5 юни 2014 г.

Приобщава т. 5 към т.4 от дневния ред

4. ОТНОСНО: Писмо от председателя на Специализирания наказателен съд в отговор на искане на комисията относно дейността на Емил Желев.

5.ОТНОСНО: Писмо от Националния институт на правосъдието в отговор на искане на комисията относно стажа на Емил Желев в Съда на Европейския съд в Люксембург.

Комисия „Международна дейност”
Р Е Ш И:

1. Приема за сведение писмото от Георги Ушев - председател на Специализирания наказателен съд и от НИП.
2. Отлага вземането на решение по т.4 и по т.5 до получаване на становище от НИП по жалбата на Марина Михайлова Дойчинова – съдия от Върховния административен съд. 

	6.ОТНОСНО: Писмо от Министерство на правосъдието с приложен Доклад от Екатерина Тодорова – главен експерт в отдел „Международно сътрудничество и правна помощ по граждански дела” за резултатите от 8-та среща на мрежата на национални кореспонденти по „Схема за оценяване на съдебните системи, цикъл 2012-2014 г.” на ЕК за ефективност на правосъдието (CEPEJ).

Комисия „Международна дейност”
Р Е Ш И:

6.1. Изпраща Доклада от Екатерина Тодорова – главен експерт в отдел „Международно сътрудничество и правна помощ по граждански дела” за резултатите от 8-та среща на мрежата на национални кореспонденти по „Схема за оценяване на съдебните системи, цикъл 2012-2014 г.” на ЕК за ефективност на правосъдието (CEPEJ), на комисия „Професионална квалификация, информационни технологии и статистика” на ВСС за коментар във връзка с приложения в доклада маркиран абзац – в едноседмичен срок.
6.2. Да се покани Екатерина Тодорова – главен експерт в отдел „Международно сътрудничество и правна помощ по граждански дела” в Министерство на правосъдието, за среща с членовете на комисията на следващото заседание на комисията на 04.06.2014 г. от 11.30 ч.

7.ОТНОСНО: Проект на правила за дейността на Националната съдебна мрежа за международно сътрудничество по наказателни дела в Република България.
КОМИСИЯ „МЕЖДУНАРОДНА ДЕЙНОСТ”
РЕШИ:

7.1. ОДОБРЯВА окончателно Проекта на Правила за дейността на Националната съдебна мрежа за международно сътрудничество по наказателни дела в Република България.
7.2. Предлага на Висшия съдебен съвет да одобри Правилата за дейността на Националната съдебна мрежа за международно сътрудничество по наказателни дела в Република България.
Предложението ще бъде внесено в заседание на ВСС на 5 юни 2014 г.

	8.ОТНОСНО: Проект на правила за дейността на Националната мрежа по граждански и търговски дела в Република България.

КОМИСИЯ „МЕЖДУНАРОДНА ДЕЙНОСТ”
РЕШИ:
									
	8.1. ОДОБРЯВА окончателно Проекта на Правила за дейността на Националната съдебна мрежа по граждански и търговски дела в Република България.
	8.2. Предлага на Висшия съдебен съвет да одобри Правилата за за дейността на Националната съдебна мрежа по граждански и търговски дела в Република България.
Предложението ще бъде внесено в заседание на ВСС на 5 юни 2014 г.

	9.ОТНОСНО: Въпросник, изпратен от Националната съдебна администрация на Литва, за предоставяне на информация във връзка с администрирането на държавни такси/съдебни такси от държавите – членове и наблюдатели на ЕМСС. 

Комисия „Международна дейност”
Р Е Ш И:

	9.1. ПРИЕМА ЗА СВЕДЕНИЕ изпратеното писмо от Националната съдебна администрация на Литва.
	9.2. ИЗПРАЩА въпросите на комисия „Бюджет и финанси” по компетентност. 
	9.3. ВЪЗЛАГА на експертите от дирекция „Международна дейност” да преведат отговорите на въпросите и да ги изпратят на Националната съдебна администрация на Литва. 

10.ОТНОСНО: Писмо от Елена Фурнаджиева – Министерство на правосъдието с приложена Пътна карта за 2014 г. за изпълнение на препоръките от Доклада на ЕК от януари 2014 г. /получено по ел.-поща./

Комисия „Международна дейност”
Р Е Ш И:

10.1. Представляващия ВСС да насрочи заседание на Групата на председателите на постоянните  комисии на ВСС, за предоставяне на отговор по повод изпълнението на заложените дейности в Пътна карта за 2014 г. за изпълнение на препоръките от Доклада на ЕК от януари 2014 г.

11.ОТНОСНО: Писма от Главния секретар на Прокуратурата на Република България относно командироване в чужбина на представители на Прокуратурата на РБ.

Комисия „Международна дейност”
Р Е Ш И:

11.1. Приема за сведение информацията, предоставена от Главния секретар при Прокуратурата на РБългария относно командироване в чужбина на представители на Прокуратурата на Република България.
	11.2. Да се актуализира информацията в таблицата за командированите в чужбина лица от органите на съдебната власт, с тази предоставена от Главния секретар при Прокуратурата на РБългария относно командироване в чужбина на представители на Прокуратурата на Република България.
	12.ОТНОСНО: Писмо от председателя на Апелативен съд гр. Велико Търново - справка за дела с обществен интерес от Списък 1- дела, наблюдавани от Европейската комисия.

Комисия „Международна дейност”
Р Е Ш И:

12.1. Приема за сведение информацията за дела с обществен интерес от Списък 1 - дела, наблюдавани от Европейската комисия, предоставена от председателя на Апелативен съд гр. Велико Търново.
12.2. Да се актуализира информацията в таблицата за дела, наблюдавани от Европейската комисия, предоставена от председателя на Апелативен съд гр. Велико Търново.

13.ОТНОСНО: Писмо от Министерство на правосъдието за предложения за включване на магистрати в списък за ad hok съдии, в срок до 01 юни 2014 г. /отложена от 21.05.2014 г./.

Комисия “Международна дейност” предлага на Висшия съдебен съвет да вземе следното решение:
ПРОЕКТ:
ВИСШИЯТ СЪДЕБЕН СЪВЕТ
Р  Е  Ш  И :

13.1.ПРЕДЛАГА на председателя на Върховния касационен съд и председателя на Върховния административен съд да определят по 1 съдия, които да отговарят на изискванията по член 21, ал.1 от Европейската конвенция за правата на човека, за което да уведомят Министерство на правосъдието.
13.2.ПРЕДЛАГА на Министъра на правосъдието да се обърне към други институции, вкл. и към Конституционния съд, за определяне на друг представител, който да отговаря на изискванията член 21, ал.1 от Европейската конвенция за правата на човека,
Предложението ще бъде внесено като допълнителна точка в заседанието на ВСС на 29.05.2014 г.

14.ОТНОСНО: Предложение от комисия „Професионална етика и превенция на корупцията” към ВСС, за включване на мерки в проекта на Пътна карта за 2014 г.

Комисия „Международна дейност”
Р Е Ш И:

14.1. Изпраща предложението от комисия „Професионална етика и превенция на корупцията” към ВСС, на Министерство на правосъдието.

15.ОТНОСНО: Решение на комисия „Професионална етика и превенция на корупцията” при ВСС относно преписка, образувана по жалба от Коста Василев Петров /ОБЩ СИГНАЛ/.

Комисия „Международна дейност”
Р Е Ш И:
15.1. Комисия „Международна дейност” на ВСС с оглед дейността и правомощията си съгласно ЗСВ и ПОДВССАВСС досега не е отправяла запитвания към председателя на Софийски районен съд.
15.2. Изпраща отговора на КПЕПК.

16.ОТНОСНО: Решение на комисия „Професионална етика и превенция на корупцията” при ВСС относно Годишната програма на ВСС за 2014 г.

КОМИСИЯ „МЕЖДУНАРОДНА ДЕЙНОСТ”
РЕШИ:

16.1. Приема за сведение решението на комисия „Професионална етика и превенция на корупцията” при ВСС относно Годишната програма на ВСС за 2014 г.

17.ОТНОСНО: Писмо от Хосе Морено- Завеждащ отдел по международни отношения, Генерален съвет на съдебната власт /получено по електронна поща/.

Комисия „Международна дейност”
Р Е Ш И:

17.1. Приема за сведение писмото от Хосе Морено Завеждащ отдел по международни отношения, Генерален съвет на съдебната власт.

18.ОТНОСНО: Доклади за изпълнение на дейностите и отчети за усвояване на средствата, предоставени от ръководителите на проекти, по които ВСС е бенефициент,  съгласно решение на Висшия съдебен съвет по Протокол №12/13 март 2014 г. 

Комисия „Международна дейност”
Р Е Ш И:

18.1. Предлага на ВСС да приеме за сведение изготвената обобщена в табличен вид информация за изпълнение на дейностите и отчетите за усвояване на средствата по проекти, по които ВСС е бенефициент. 

	18.2. Предлага на ВСС да приеме за сведение докладите за изпълнение на дейностите и отчетите за усвояване на средствата, предоставени от ръководителите на проекти,  съгласно решение на Висшия съдебен съвет по Протокол №12/13 март 2014 г. 

Точката ще бъде внесена в заседание на ВСС на 29.05.2014 г.

19.ОТНОСНО: Обсъждане на предложение за увеличение с 25 % на годишна членска вноска за членовете на Асоциацията – Европейска мрежа на съдебните съвети (ЕМСС).

Комисия „Международна дейност”
Р Е Ш И:

19.1. Изпраща материалите относно годишна членска вноска на Европейската мрежа на съдебните съвети, ведно с одитния доклад за разходваните средства от ЕМСС за 2013 г., както и предложението на ЕМСС за създаване на резерзвна сметка на мрежата, на комисия „Бюджет и финанси” на ВСС, по компетентност и  за преценка на възможността ВСС да подкрепи предложението за увеличаване на годишната вноска за членство в ЕМСС с 25%.

Точката ще бъде внесена в заседание на ВСС на 5 юни 2014 г.

	20. ОТНОСНО: Въпроси до Висш съдебен съвет във връзка с предстоящия Четвърти кръг на мониторинга на Групата държави срещу корупцията (GRECO) на тема „Превенция на корупцията по отношение на народните представители, съдиите и прокурорите”, със срок за предоставяне на отговори на МП – 30 юни 2014 г.
Комисия „Международна дейност”
Р Е Ш И:

	20.1. ПРЕДЛАГА следното разпределение на въпросите по комисии, за предоставяне на отговори по компетентност в срок до 16 юни 2014г.:

Въпрос 8: 
КОМИСИЯ ПО ПРАВНИ ВЪПРОСИ

Въпрос 9
Подвъпроси 9.1 и 9.2: КОМИСИЯ ПО ПРЕДЛОЖЕНИЯТА И АТЕСТИРАНЕТО НА СЪДИИ, ПРОКУРОРИ И СЛЕДОВАТЕЛИ
Подвърпроси 9.3 и 9.4.:
КОМИСИЯ "ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА"
Въпрос 10:
КОМИСИЯ ПО ПРАВНИ ВЪПРОСИ
Въпрос 11: 
КОМИСИЯ "БЮДЖЕТ И ФИНАНСИ"
Въпрос 12:
КОМИСИЯ "ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА"
Въпроси 13, 14, 15, 16 и 17: 
КОМИСИЯ ПО ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ, И ВЗАИМОДЕЙСТВИЕ С ИНСПЕКТОРАТА КЪМ ВСС
Въпрос 18:
КОМИСИЯ ПО ПРАВНИ ВЪПРОСИ
Въпрос 19:
Подвъпроси 19.1 и 19.2
КОМИСИЯ ПО ПРЕДЛОЖЕНИЯТА И АТЕСТИРАНЕТО НА СЪДИИ, ПРОКУРОРИ И СЛЕДОВАТЕЛИ
Подвъпроси 19.3 и 19.4: 
КОМИСИЯ "ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА"
Въпрос 20:
КОМИСИЯ ПО ПРАВНИ ВЪПРОСИ
Въпрос 21: 
КОМИСИЯ "БЮДЖЕТ И ФИНАНСИ"
Въпрос 22: 
КОМИСИЯ "ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА"
Въпроси 23, 24, 25, 26 и 27:
КОМИСИЯ ПО ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ, И ВЗАИМОДЕЙСТВИЕ С ИНСПЕКТОРАТА КЪМ ВСС

2. ИЗВЛЕЧЕНИЕ от решението по т. 1 да се предостави за изпълнение от съответните комисии.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА